CIMBT เพิ่มทุนขาย 9 ต่อ 2 ราคา 1 บาท
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
10 ส.ค. 2554

นายสุภัค ศิวะรักษ์ กรรมการผู้จัดการใหญ่ และประธานเจ้าหน้าที่บริหาร ธนาคารซีไอเอ็มบี ไทย (CIMBT) เปิดเผยว่า คณะกรรมการธนาคารมีมติให้เพิ่มทุนจดทะเบียนเป็น 8,157,967,378 บาท โดยออกหุ้นใหม่จำนวน 2,966.53 ล้านหุ้น เสนอขายให้กับผู้ถือหุ้นเดิม ในอัตรา 9 ต่อ 2 หุ้นใหม่ในราคา 1 บาท จากราคาพาร์หุ้นละ 0.50 บาท รองรับการขยายธุรกิจ
ทั้งนี้ ผู้ถือหุ้นที่มีสิทธิซื้อหุ้นเพิ่มทุนจะต้องมีชื่อในทะเบียนวันที่ 28 ก.ย. 2553 กำหนดชำระเงินค่าหุ้นวันที่ 1115 ต.ค.นี้ โดยกลุ่มซีไอเอ็มบีแห่งมาเลเซีย พร้อมเข้าซื้อหุ้นเพิ่มทุนตามสัดส่วนที่ถืออยู่จำนวน 93.15%
“ธนาคารเพิ่มทุนเพื่อรองรับการขยายธุรกิจและการเติบโตในอนาคต ซึ่งทางกลุ่มซีไอเอ็มบีแจ้งถึงความพร้อมในการเข้าซื้อหุ้นเพิ่มทุนของธนาคารตามสัดส่วน นับเป็นการตอกย้ำให้เห็นถึงความมุ่งมั่นของกลุ่มซีไอเอ็มบี ที่ต้องการจะสร้างความเติบโตให้กับธนาคารซีไอเอ็มบี ไทย”